พระครูสุนทรธรรมวิมล (ทวีศักดิ์ ชุตินฺธโร)

**'

**พระครูสุนทรธรรมวิมล (ทวีศักดิ์ ชุตินฺธโร)** นิยมเรียกว่า ''“หลวงพ่อทวีศักดิ์”'' หรือ ''"หลวงพ่อเสือดำ"'' เป็น[[พระสงฆ์]]ชาวไทย มี[[สมณศักดิ์]]เป็น[[พระครูสัญญาบัตร]] ตำแหน่งทาง[[พระสังฆาธิการ]]เป็นอดีต[[เจ้าอาวาส]][[วัดศรีนวลธรรมวิมล]] แขวงหนองแขม เขตหนองแขม กรุงเทพมหานคร 

== ประวัติ ==

=== ชาติภูมิ ===
ชื่อ **ทวีศักดิ์** นามสกุล **เสาะแสวง** ชาตะวันที่ 13​ กุมภาพันธ์​ พ.ศ. 2476 (วันจันทร์ แรม 4 ค่ำ เดือน 3 ปีวอก) ณ บ้านค่าย ตำบลเกาะเรียน [[อำเภอพระนครศรีอยุธยา]] [[จังหวัดพระนครศรีอยุธยา]] ต่อมาครอบครัวย้ายมาอยู่ที่ตำบลคลองหก [[อำเภอคลองหลวง]] [[จังหวัดปทุมธานี]]

บิดาชื่อ นายเลียง มารดาชื่อ นางแหวน นามสกุล เสาะแสวง ครอบครัวประกอบอาชีพ[[เกษตรกรรม|เกษตรกร]] (ทำนา)

=== บรรพชา ===
วัยเยาว์ [[บรรพชา]]เป็น[[สามเณร]]ที่[[วัดหัตถสารเกษตร]] [[อำเภอคลองหลวง]] [[จังหวัดปทุมธานี]] โดย หลวงปู่หลุย เป็น[[พระอุปัชฌาย์]] จำวัดอยู่ที่วัดหัตถสารเกษตร ต่อมาจึงย้ายมาอยู่[[วัดปทุมคงคาราชวรวิหาร]] [[กรุงเทพมหานคร]]

=== อุปสมบท ===
วันที่ 8 มิถุนายน พ.ศ. 2496 (วันจันทร์ แรม 11 ค่ำ เดือน 7 ปีมะเส็ง) [[อุปสมบท]] ณ [[พัทธสีมา]][[วัดปทุมคงคาราชวรวิหาร]] [[แขวงสัมพันธวงศ์]] [[เขตสัมพันธวงศ์]] [[กรุงเทพมหานคร]] โดย พระปริยัติบัณฑิต (ดำ อาภารํสี) วัดปทุมคงคาราชวรวิหาร เป็น[[พระอุปัชฌาย์]] 

ได้รับฉายาทางพระพุทธศาสนาว่า **ชุตินฺธโร*' [ชุ-ติน-ทะ-โร] แปลว่า *ผู้ทรงไว้ซึ่งความรุ่งเรือง*

=== การศึกษา/วิทยฐานะ ===

* พ.ศ. 2496 สอบได้[[นักธรรมชั้นตรี]] สำนักเรียน[[วัดปทุมคงคาราชวรวิหาร]]
* พ.ศ. 2497 สอบได้[[นักธรรมชั้นโท]] สำนักเรียน[[วัดปทุมคงคาราชวรวิหาร]]
* พ.ศ. 2498 สอบได้[[นักธรรมชั้นเอก]] สำนักเรียน[[วัดปทุมคงคาราชวรวิหาร]]
* พ.ศ. 2502 สำเร็จการศึกษาพิเศษ ด้าน[[การแพทย์แผนไทย|แพทย์แผนโบราณ]] และ[[วิปัสสนากรรมฐาน]]

== ตำแหน่ง ==

=== งานปกครอง ===

* พ.ศ. 2528 เป็น[[เจ้าอาวาส]][[วัดศรีนวลธรรมวิมล]] [[แขวงหนองแขม]] [[เขตหนองแขม]] [[กรุงเทพมหานคร]]
* พ.ศ. ยังไม่พบข้อมูล เป็นเจ้าสำนักวิปัสสนากรรมฐานหลวงพ่อทวีศักดิ์ ชุตินฺธโร (สถานวิปัสสนากรรมฐานหลวงพ่อเสือดำ) ตำบลตานิม [[อำเภอบางปะหัน]] [[จังหวัดพระนครศรีอยุธยา]] 

== สมณศักดิ์ ==

* เป็นพระครู[[ฐานานุกรม]] ที่ *พระครูสังฆบริบาล ทวีศักดิ์ ชุตินฺธโร*
* พ.ศ. 2532 เป็น[[พระครูสัญญาบัตร]] ในราชทินนามที่ *พระครูสุนทรธรรมวิมล''

## อาพาธ และมรณภาพ
พระครูสุนทรธรรมวิมล (ทวีศักดิ์ ชุตินฺธโร) อาพาธเป็นโรคหัวใจ และปอดติดเชื้อ เข้ารับการรักษาที่โรงพยาบาลวชิรพยาบาล แขวงวชิรพยาบาล เขตดุสิต กรุงเทพมหานคร แพทย์วินิจฉัยพบว่าติดเชื้อไวรัสโคโรนา 2019 กระทั่งวันที่ 31 สิงหาคม พ.ศ. 2564 เวลา 23.00 น. จึงมรณภาพ สิริอายุ 88 ปี อุปสมบทได้ 68 พรรษา

สำหรับสังขารนั้น ถูกเก็บรักษาไว้ในโลงแก้ว ให้ผู้เคารพศรัทธาได้สักการะที่สำนักวิปัสสนากรรมฐานหลวงพ่อทวีศักดิ์ ชุตินฺธโร (สถานวิปัสสนากรรมฐานหลวงพ่อเสือดำ) ตำบลตานิม อำเภอบางปะหัน จังหวัดพระนครศรีอยุธยา 

## ผลงาน
เป็นพระนักพัฒนา และนักสังคมสงเคราะห์ เป็นประธานดำเนินงานสร้างต่าง ๆ เช่น วัดศรีนวลธรรมวิมล, โรงเรียนวัดศรีนวลธรรมวิมล, โรงพยาบาลหลวงพ่อทวีศักดิ์ ชุตินฺธโร อุทิศ, สำนักวิปัสสนากรรมฐานหลวงพ่อทวีศักดิ์ ชุตินฺธโร (สถานวิปัสสนากรรมฐานหลวงพ่อเสือดำ), เป็นผู้อุปถัมภ์ช่วยเหลือวัด หน่วยงานราชการ สถานศึกษา และสถานพยาบาลต่าง ๆ จัดหาทุนทรัพย์ดำเนินกิจกรรมและโครงการด้วยการสร้างวัตถุมงคลหรือพุทธาภิเษกวัตถุมงคล

ผลงานสุดท้ายเป็นประธานดำเนินงานสร้างโรงพยาบาลอรพรรณ อนุสนธิ์ ซึ่งเป็นโรงพยาบาลสมุนไพร แพทย์แผนโบราณ สำหรับรักษาผู้ป่วยโรคมะเร็ง แต่ยังไม่สำเร็จก็ถึงแก่มรณภาพก่อน

## ข้อวิจารณ์
พระครูสุนทรธรรมวิมล (ทวีศักดิ์ ชุตินฺธโร) มีชื่อเสียงจากการอ้างตนเป็นอดีตเสือดำ โจรผู้มีชื่อเสียงในสมัยสงครามโลกครั้งที่ 2 ร่วมสมัยกับเสือฝ้าย เสือมเหศวร และเสือใบ

ในช่วงกระแสจตุคามรามเทพกำลังได้รับความนิยม พ.ศ. 2549 - 2551 เสือใบ (นายใบ สะอาดดี) เสือมเหศวร (นายสวน เภรีวงษ์) และพระครูสุนทรธรรมวิมล (ทวีศักดิ์ ชุตินฺธโร) ออกเดินสายร่วมพิธีพุทธาภิเษกวัตถุมงคลจตุคามรามเทพยังวัดต่าง ๆ ในประเทศไทย และเป็นที่วิพากษ์วิจารณ์ถึงพฤติกรรมการกล่าวอ้างถึงขุนพันธรักษ์ราชเดช (บุตร พันธรักษ์), เสือฝ้าย (ฝ้าย เพ็ชนะ), และเสือดำ (ดำ สะราคำ) ที่เสียชีวิตไปแล้ว ไม่ตรงกับความเป็นจริง และแสวงหาผลประโยชน์

ต่อมาเกิดความขัดแย้งกันเรื่องเงิน ภายหลังจึงมีคลิปวิดีโอสัมภาษณ์​เสือใบ​ (นายใบ สะอาดดี) กับเสือมเหศวร (นายสวน เภรีวงษ์) เปิดเผยว่าเสือดำตัวจริงเสียชีวิตไปนานแล้ว ส่วนพระครูสุนทรธรรมวิมล (ทวีศักดิ์ ชุตินฺธโร) หรือหลวงพ่อเสือดำนั้น เป็นคนละคนกับเสือดำที่เป็นโจรร่วมสมัยกับตน

## อ้างอิง

หมวดหมู่:บุคคลจากจังหวัดพระนครศรีอยุธยา
หมวดหมู่:บุคคลจากจังหวัดปทุมธานี
หมวดหมู่:บุคคลที่เกิดในปี พ.ศ. 2476
หมวดหมู่:พระสงฆ์ชาวไทย
หมวดหมู่:ภิกษุในสังกัดคณะสงฆ์มหานิกาย
หมวดหมู่:เจ้าอาวาส
หมวดหมู่:พระครูสัญญาบัตร
หมวดหมู่:เกจิอาจารย์
หมวดหมู่:บุคคลที่เสียชีวิตในปี พ.ศ. 2564